

**УРОК: С коледен дух в сърцето**

**Тодорка Тодорова в ОУ“Иван Вазов“ гр.Силистра**

**Часът е проведен с ученици от III„ а“ - III„ г“ клас на 14.12 -15.12.2017год**

**Цели на урока**

**Очаквани резултати**:

Да открият доброто в себе си.

Да се научат да уважават добрите дела и хората ,които ги извършват

Да припомним ,че за добрите дела няма почивен ден.

Да работят в екип ,като сами се определят.

**Материали**:

*Шишарки;*

*Цветни картони и хартия;*

*Брокати;*

*Ножици;*

*Сръчни ръце и огромно желание за създаване на радост.*

Описание:

Започвам часа с въпроса :Какво е Коледа за теб?

Теди“Подаръци и много подаръци“

Звезди“Ваканция и ще отидем при тати „

Анатоли“Много подаръци,елха и шоколади“

В класната стая замириса на сладкиши ,засияха усмивки ,емоцията преливаше ,всеки искаше да сподели.Нямаше смисъл от повече обяснения.Тази енергия трябваше да се насочи в правилната посока.

Материалите по масите сами по себе си подсказваха ,какво ще последва.

Имаше готови модели , децата предложиха свои идеи и всеки започна да създава красота .

Единият час изработваха картички ,гирлянди, коледни играчки и всичко ,което се сетят.

Направиха се страхотни неща.

Трябваше да решим как с нашия труд и вложената любов да зарадваме някого? И кого?

Предложения:

1. Да поканим децата от първи „Г „ клас и да ги зарадваме.
2. Да зарадваме едно от децата ,което е болно и е на лечение в Детско отделение.
3. Да подарим подаръци на всички деца в това отделение и на техните майки.

Да им пожелаем за Коледа да са здрави и да са си вкъщи.

Трети „Г“ клас поеха ангажимента към първолаците.

Трети „А“ решиха да зарадват със своите изделия персонала в Детското отделение на Окръжна болница Силистра.

Двата класа сформираха общ екип , който да зарадва болните дечица като им занесе картички, играчки и нови книжки .

**От коментарите след :**

Дарена“Милите дечица ,много се зарадваха“

Кари“: „Колко бяха изненаданииии!“

Краси:след посещението в Детско отделение- „Стана ми мъчно ,че са болни тези деца“

Габи:“Сърчицето ми се разтупка ,но пък те се зарадваха“

**идеи за надграждане**

Обещахме си да правим добрини не само по-големите празници ,но и през останалото време.

Доброто живее във всеки от нас и ние сами трябва да го предизвикаме.